Document ID: 32011R0011

РЕГЛАМЕНТ (ЕС) № 11/2011 НА КОМИСИЯТА
от 7 януари 2011 година
за изменение на някои регламенти относно класирането на стоки в Комбинираната номенклатура
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като имат предвид, че:
(1)
Прах от хрущял на акула, представен в желатинови капсули и използван като хранителна добавка, бе класиран в позиция 0305 в съответствие с Регламент (ЕО) № 1858/98 на Комисията от 27 август 1998 година относно класирането на определени стоки в Комбинираната номенклатура (2). Препарат от масло (съдържащ масло от вечерна безстъблена иглика, млечна мазнина и витамин Е), представен в желатинови капсули и използван като хранителна добавка, бе класиран в позиция 1517 в съответствие с Регламент (ЕИО) № 3513/92 на Комисията от 3 декември 1992 година относно класирането на определени стоки в Комбинираната номенклатура (3).
(2)
В съединени дела C-410/08 до C-412/08 Swiss Caps AG/Hauptzollamt Singen (4) Европейският съд постанови, че продуктите, представени в капсули и предназначени за използване като хранителна добавка, следва да бъдат класирани в позиция 2106 като хранителни продукти, неупоменати, нито включени другаде.
(3)
Вследствие на гореизложеното е целесъобразно да се адаптират Регламент (ЕО) № 1858/98 и Регламент (ЕИО) № 3513/92 с цел да се избегне различното тарифно класиране и да се осигури еднаквото прилагане на Комбинираната номенклатура в Европейския съюз.
(4)
Следователно Регламент (ЕО) № 1858/98 и Регламент (ЕИО) № 3513/92 следва съответно да бъдат изменени.
(5)
Освен горепосочените корекции, е необходимо да се измени Регламент (ЕО) № 1179/2009 на Комисията от 26 ноември 2009 година за изменение или отмяна на някои регламенти относно класирането на стоки в Комбинираната номенклатура (5). В таблиците, включени в приложения I, II и III към него, се изброяват регламентите, предмет на изменение (съответно под формата на промяна в кода по КН, под формата на заличаване на пункт в регламента или под формата на отмяна на регламента). Пункт (1) от таблицата в посоченото приложение I и пункт (3) от таблицата в посоченото приложение III се отнасят до Регламент (ЕИО) № 484/79 на Комисията от 13 март 1979 година (6); по същия начин пункт (79) от таблицата в посоченото приложение I и пункт (31) от таблицата в посоченото приложение II се отнасят до точка 3 от таблицата в приложението към Регламент (ЕО) № 2696/95 на Комисията от 21 ноември 1995 година (7).
(6)
За да се поправи положението, приложение 1 към Регламент (ЕО) № 1179/2009 на Комисията следва да бъде изменено, като се заличат пунктове (1) и (79) от него.
(7)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Заличава се точка (2) от таблицата, включена в приложението към Регламент (ЕО) № 1858/98.
Член 2
Заличава се точка (1) от таблицата, включена в приложението към Регламент (ЕИО) № 3513/92.
Член 3
Заличават се пунктове (1) и (79) от приложение 1 към Регламент (ЕО) № 1179/2009 на Комисията.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 януари 2011 година.

Labels: 3
15
19